title: 2011/841/EÚ: Rozhodnutie Rady z  5. decembra 2011 o uzavretí Dohody medzi Európskou úniou a Chorvátskou republikou o účasti Chorvátskej republiky na činnosti Európskeho monitorovacieho centra pre drogy a drogovú závislosť

text:
               16.12.2011

               SK

               Úradný vestník Európskej únie

               L 334/6

         ROZHODNUTIE RADY
   z 5. decembra 2011
   o uzavretí Dohody medzi Európskou úniou a Chorvátskou republikou o účasti Chorvátskej republiky na činnosti Európskeho monitorovacieho centra pre drogy a drogovú závislosť
   (2011/841/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 168 ods. 5 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V nariadení Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (1) sa v článku 21 ustanovuje, že Európske monitorovacie centrum pre drogy a drogovú závislosť je otvorené účasti všetkých tretích krajín, ktoré majú z hľadiska cieľov a činnosti centra spoločné záujmy s Úniou a jej členskými štátmi.

               (2)

               Dohoda medzi Európskou úniou a Chorvátskou republikou o účasti Chorvátskej republiky na činnosti Európskeho monitorovacieho centra pre drogy a drogovú závislosť (ďalej len „dohoda“) bola v mene Únie podpísaná 6. decembra 2010 s výhradou jej uzavretia.

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Chorvátskou republikou o účasti Chorvátskej republiky na činnosti Európskeho monitorovacieho centra pre drogy a drogovú závislosť (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) postúpiť v mene Únie diplomatickú nótu uvedenú v článku 10 dohody (2).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 5. decembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 376, 27.12.2006, s. 1.

      (2)  Dátum nadobudnutia platnosti dohody uverejní v Úradnom vestníku Európskej únie generálny sekretariát Rady.
    ---documentbreak---

               16.12.2011

               SK

               Úradný vestník Európskej únie

               L 334/6

         PREKLAD
   DOHODA
   medzi Európskou úniou a Chorvátskou republikou o účasti Chorvátskej republiky na činnosti Európskeho monitorovacieho centra pre drogy a drogovú závislosť
   EURÓPSKA ÚNIA (ďalej len „Únia“)
   na jednej strane a
   CHORVÁTSKA REPUBLIKA
   na strane druhej,
   PRIPOMÍNAJÚC, že cieľom Európskej rady, ktorá sa konala v roku 2003 v Solúne, bolo posilniť výsadné vzťahy medzi Európskou úniou a krajinami západného Balkánu s využitím skúseností získaných pri rozširovaní,
   SO ZRETEĽOM NA nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (prepracované znenie) (1) (ďalej len „nariadenie“ a „centrum“ podľa vhodnosti),
   KEĎŽE v nariadení v článku 21 sa ustanovuje, že centrum je otvorené účasti všetkých tretích krajín, ktoré majú z hľadiska cieľov a činnosti centra spoločné záujmy s Úniou a jej členskými štátmi,
   KEĎŽE Chorvátska republika má rovnaké zámery a ciele, ako sú ustanovené pre centrum v uvedenom nariadení, a keďže konečným cieľom Chorvátskej republiky je stať sa členom Európskej únie,
   KEĎŽE Chorvátska republika sa stotožňuje s opisom úloh centra, s jeho postupom práce a prioritnými oblasťami tak, ako sú uvedené v nariadení,
   KEĎŽE v Chorvátskej republike existuje vhodná inštitúcia, ktorá môže byť napojená na Európsku informačnú sieť o drogách a drogovej závislosti (Reitox),
   SA DOHODLI TAKTO:
   Článok 1
   Účasť
   Chorvátska republika sa v plnej miere zúčastňuje na činnosti centra za podmienok stanovených v tejto dohode.
   Článok 2
   Európska informačná sieť o drogách a drogovej závislosti (Reitox)
   1.   Chorvátska republika sa napojí na Reitox.
   2.   Do 28 dní od nadobudnutia platnosti tejto dohody Chorvátska republika oznámi centru hlavné prvky svojej vnútroštátnej informačnej siete vrátane svojho vnútroštátneho monitorovacieho strediska a názvy všetkých ďalších špecializovaných stredísk, ktoré by mohli užitočne prispievať k činnosti centra.
   Článok 3
   Správna rada
   Správna rada centra pozýva zástupcu Chorvátskej republiky na svoje zasadnutia. Zástupca sa ich zúčastňuje v plnej miere, nemá však hlasovacie právo. Správna rada môže výnimočne zvolať zasadnutie vyhradené pre zástupcov členských štátov a Európskej komisie o otázkach s osobitným významom pre Úniu a jej členské štáty.
   Správna rada na rokovaní so zástupcami Chorvátskej republiky stanoví podrobný plán účasti Chorvátskej republiky na činnosti centra.
   Článok 4
   Rozpočet
   Chorvátska republika finančne prispieva na činnosti centra v súlade s ustanoveniami uvedenými v prílohe k tejto dohode, ktorá tvorí jej neoddeliteľnú súčasť.
   Článok 5
   Ochrana a dôvernosť údajov
   1.   Ak na základe tejto dohody a v súlade s právnymi predpismi Únie a Chorvátskej republiky postúpi chorvátskym orgánom informácie, tieto informácie bude možné použiť len na stanovený účel za podmienok, ktoré určí ich odosielateľ. Tieto informácie nesmú obsahovať osobné údaje.
   2.   Údaje o drogách a drogovej závislosti, ktoré centrum poskytne chorvátskym orgánom, možno zverejniť, pokiaľ je to v súlade s pravidlami Únie a Chorvátskej republiky v oblasti šírenia a dôvernosti informácií. Osobné údaje nemožno zverejniť alebo sprístupniť verejnosti.
   3.   Určené špecializované strediská v Chorvátskej republike nemajú povinnosť poskytovať informácie, ktoré sú podľa právnych predpisov Chorvátskej republiky klasifikované ako dôverné.
   4.   Pokiaľ ide o údaje, ktoré chorvátske orgány poskytujú centru, na centrum sa vzťahujú pravidlá stanovené v článku 6 nariadenia.
   Článok 6
   Právne postavenie
   Centrum má v Chorvátskej republike rovnaké právne postavenie, aké prislúcha právnickým osobám podľa právnych predpisov Chorvátskej republiky.
   Článok 7
   Zodpovednosť
   Zodpovednosť centra sa riadi pravidlami ustanovenými v článku 19 nariadenia.
   Článok 8
   Výsady
   Aby centrum a jeho zamestnanci mohli plniť svoje úlohy, Chorvátska republika im poskytne rovnaké výsady a imunity, ako sú uvedené v článkoch 1 až 4, článkoch 5 a 6, článkoch 10 až 13, článkoch 15, 17 a 18 Protokolu 7 o výsadách a imunitách Európskej únie pripojeného k Zmluve o Európskej únii, Zmluve o fungovaní Európskej únie a k Zmluve o založení Európskeho spoločenstva pre atómovú energiu.
   Článok 9
   Služobný poriadok
   Štátni príslušníci Chorvátskej republiky požívajúci občianske práva v plnom rozsahu sa môžu zamestnať na základe zmluvy s riaditeľom centra za podmienok ustanovených v článku 12 ods. 2 písm. a) Podmienok zamestnávania ostatných zamestnancov Európskych spoločenstiev ustanovených v nariadení (EHS, Euratom, ESUO) č. 259/68 (2).
   Článok 10
   Nadobudnutie platnosti
   Táto dohoda nadobúda platnosť prvým dňom druhého mesiaca nasledujúceho po dni prijatia druhej diplomatickej nóty, ktorou sa potvrdzuje, že boli splnené právne požiadavky príslušnej zmluvnej strany týkajúce sa nadobudnutia platnosti dohody.
   Článok 11
   Platnosť a ukončenie platnosti dohody
   1.   Táto dohoda sa uzatvára na dobu neurčitú. Je platnosť skončí dňom pristúpenia Chorvátskej republiky k Európskej únii.
   2.   Každá zo zmluvných strán môže vypovedať túto dohodu písomným oznámením tejto skutočnosti druhej zmluvnej strane. Platnosť tejto dohody sa skončí šesť mesiacov po prijatí takéhoto oznámenia.

      V Bruseli 6. decembra 2010 v dvoch origináloch v anglickom jazyku.

            Za Európsku úniu

            Za Chorvátsku republiku

      (1)  Ú. v. EÚ L 376, 27.12.2006, s. 1.

      (2)  Ú. v. ES L 56, 4.3.1968, s. 1.
   PRÍLOHA

      FINANČNÝ PRÍSPEVOK CHORVÁTSKEJ REPUBLIKY NA EURÓPSKE MONITOROVACIE CENTRUM PRE DROGY A DROGOVÚ ZÁVISLOSŤ

               1.

               Finančný príspevok, ktorý má Chorvátska republika odvádzať do všeobecného rozpočtu Európskej únie, aby sa mohla zúčastňovať na činnosti centra, sa bude postupne zvyšovať v priebehu štvorročného obdobia, počas ktorého sa Chorvátska republika bude postupne zapájať do jeho činnosti. Požadovaná výška finančného príspevku je:

                           —

                           v prvom roku účasti

                           100 000 EUR,

                           —

                           v druhom roku účasti

                           150 000 EUR,

                           —

                           v treťom roku účasti

                           210 000 EUR,

                           —

                           vo štvrtom roku účasti

                           271 000 EUR.

                     Od piateho roka účasti bude ročný finančný príspevok Chorvátskej republiky na centrum tvoriť príspevok za štvrtý rok účasti navýšený podľa miery zvyšovania dotácií Únie pre centrum.
               Na zaplatenie tohto príspevku na centrum môže Chorvátska republika čiastočne využiť pomoc Únie, pričom podiel prostriedkov Únie v prvom roku účasti nesmie prekročiť 75 %, v druhom roku účasti 60 % a v nasledujúcich rokoch 50 %. Na základe osobitného postupu plánovania budú požadované finančné prostriedky Únie presunuté Chorvátskej republike prostredníctvom samostatného finančného memoranda.
               Chorvátska republika pokryje zvyšnú časť príspevku.

               2.

               S príspevkom Chorvátskej republiky sa bude hospodáriť v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách platných pre všeobecný rozpočet Európskych spoločenstiev (1) a nariadením Rady (ES, Euratom) 2342/2002 z 23. decembra 2002, ktorým sa ustanovujú podrobné pravidlá na vykonávanie nariadením Rady (ES, Euratom) č. 1605/2002 z 25. júna 2002 o rozpočtových pravidlách platným pre všeobecný rozpočet Európskych spoločenstiev (2). Cestovné náklady a náklady na stravu a ubytovanie, ktoré vzniknú zástupcom a odborníkom Chorvátskej republiky v súvislosti s ich účasťou na činnostiach centra alebo na zasadnutiach týkajúcich sa vykonávania pracovného programu centra, centrum prepláca na rovnakom základe a v súlade s postupmi platnými pre členské štáty Únie.

               3.

               Za prvý kalendárny rok svojej účasti Chorvátska republika zaplatí príspevok vypočítaný od dátumu začiatku účasti na činnosti do konca roka na pomernom základe. Príspevok za nasledujúce roky bude v súlade s touto dohodou.

      (1)  Ú. v. ES L 248, 16.9.2002, s. 1.

      (2)  Ú. v. ES L 357, 31.12.2002, s. 1.


title: Rozhodnutie Rady z 26. júla 2010 o podpise a predbežnom vykonávaní Dohody medzi Európskou úniou, Islandom, Lichtenštajnskom a Nórskom o finančnom mechanizme EHP na obdobie rokov 2009 – 2014, Dohody medzi Európskou úniou a Nórskom o nórskom finančnom mechanizme na obdobie rokov 2009 – 2014, dodatkového protokolu k Dohode medzi Európskym hospodárskym spoločenstvom a Islandom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014 a dodatkového protokolu k Dohode medzi Európskym hospodárskym spoločenstvom a Nórskom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014

text:
               9.11.2010

               SK

               Úradný vestník Európskej únie

               L 291/1

         ROZHODNUTIE RADY
   z 26. júla 2010
   o podpise a predbežnom vykonávaní Dohody medzi Európskou úniou, Islandom, Lichtenštajnskom a Nórskom o finančnom mechanizme EHP na obdobie rokov 2009 – 2014, Dohody medzi Európskou úniou a Nórskom o nórskom finančnom mechanizme na obdobie rokov 2009 – 2014, dodatkového protokolu k Dohode medzi Európskym hospodárskym spoločenstvom a Islandom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014 a dodatkového protokolu k Dohode medzi Európskym hospodárskym spoločenstvom a Nórskom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014
   (2010/674/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Platnosť týchto finančných mechanizmov a programov spolupráce uplynula 30. apríla 2009:

                           —

                           finančný mechanizmus EHP na obdobie rokov 2004 – 2009 podľa protokolu 38a k Dohode o Európskom hospodárskom priestore (ďalej len „Dohoda o EHP“) (1), neskôr doplnený o dodatok z roku 2007, keď sa Bulharsko a Rumunsko stali zmluvnými stranami Dohody o EHP (2),

                           —

                           nórsky finančný mechanizmus na obdobie rokov 2004 – 2009 podľa Dohody medzi Nórskym kráľovstvom a Európskym spoločenstvom o nórskom finančnom mechanizme na obdobie rokov 2004 – 2009 (3),

                           —

                           program spolupráce uvedený v Dohode vo forme výmeny listov medzi Európskym spoločenstvom a Nórskym kráľovstvom o programe spolupráce pre hospodársky rast a udržateľný rozvoj v Bulharsku (4) a

                           —

                           program spolupráce uvedený v Dohode vo forme výmeny listov medzi Európskym spoločenstvom a Nórskym kráľovstvom o programe spolupráce pre hospodársky rast a udržateľný rozvoj v Rumunsku (5).

               (2)

               Potreba zmierniť hospodárske a sociálne rozdiely v rámci Európskeho hospodárskeho priestoru pretrváva. Mal by sa preto ustanoviť nový mechanizmus finančnej pomoci štátov EZVO, ktoré sú členmi EHP, ako aj nový nórsky finančný mechanizmus.

               (3)

               Na tento účel Komisia dojednala v mene Únie dohodu s Islandom, Lichtenštajnskom a Nórskom o novom finančnom mechanizme EHP na obdobie rokov 2009 – 2014, ako aj prílohu k uvedenej dohode. Príloha nadobudne podobu protokolu s názvom protokol 38b k Dohode o EHP. Na tento účel Komisia takisto dojednala v mene Únie dohodu s Nórskom o novom nórskom finančnom mechanizme na obdobie rokov 2009 – 2014.

               (4)

               Uvedené dohody by mali byť podpísané s výhradou ich uzavretia k neskoršiemu dátumu.

               (5)

               Platnosť osobitných ustanovení uplatniteľných na dovoz určitých rýb a produktov rybného hospodárstva pochádzajúcich z Islandu a Nórska do Únie podľa nasledujúcich protokolov uplynula 30. apríla 2009 a v súlade s článkom 2 uvedených protokolov by sa mali znovu preskúmať tieto ustanovenia:

                           —

                           dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii (6),

                           —

                           dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii (7),

                           —

                           dodatkový protokol k Dohode medzi Európskym hospodárskym spoločenstvom a Islandom v dôsledku pristúpenia Bulharskej republiky a Rumunska k Európskej únii (8),

                           —

                           dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Bulharskej republiky a Rumunska k Európskej únii (9).

               (6)

               Na tento účel Komisia dojednala v mene Únie nové dodatkové protokoly k dohodám o voľnom obchode s Islandom a s Nórskom, aby sa stanovili osobitné ustanovenia uplatniteľné na dovoz určitých rýb a produktov rybného hospodárstva pochádzajúcich z Islandu a Nórska do Únie na obdobie rokov 2009 – 2014.

               (7)

               Tieto dodatkové protokoly by mali byť podpísané s výhradou ich uzavretia k neskoršiemu dátumu.

               (8)

               Nahradenie existujúcich finančných mechanizmov novými mechanizmami, ktoré sa týkajú iných období, iného množstva finančných prostriedkov a iných vykonávacích ustanovení, ako aj obnovenie a rozšírenie úľav týkajúcich sa určitých rýb a produktov rybného hospodárstva ako celku, predstavujú významný rozvoj pridruženia štátov EZVO, ktoré sú členmi EHP, čo odôvodňuje uplatnenie článku 217 Zmluvy o fungovaní Európskej únie.

               (9)

               Do ukončenia postupov potrebných na ich uzavretie by sa dohody uvedené v odôvodnení 4 a protokoly uvedené v odôvodnení 7 mali predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis týchto dohôd a protokolov s výhradou ich uzavretia:

               —

               Dohoda medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014 a prílohy k nej,

               —

               Dohoda medzi Európskou úniou a Nórskym kráľovstvom o nórskom finančnom mechanizme na obdobie rokov 2009 – 2014,

               —

               dodatkový protokol k Dohode medzi Európskym hospodárskym spoločenstvom a Islandskou republikou a prílohy k nemu,

               —

               dodatkový protokol k Dohode medzi Európskym hospodárskym spoločenstvom a Nórskym kráľovstvom a prílohy k nemu.

         Texty dohôd a dodatkových protokolov a príloh k nim sú pripojené k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať tieto dohody a protokoly v mene Únie s výhradou ich uzavretia.
   Článok 3
   Do ukončenia postupov potrebných na ich uzavretie sa dohody a protokoly uvedené v článku 1 predbežne vykonávajú od týchto dátumov:

               —

               Dohoda medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014 a príloha k nej od prvého dňa prvého mesiaca, ktorý nasleduje po uložení posledného príslušného oznámenia,

               —

               Dohoda medzi Európskou úniou a Nórskym kráľovstvom o nórskom finančnom mechanizme na obdobie rokov 2009 – 2014 od prvého dňa prvého mesiaca, ktorý nasleduje po uložení posledného príslušného oznámenia,

               —

               dodatkový protokol k Dohode medzi Európskym hospodárskym spoločenstvom a Islandskou republikou a príloha k nemu od prvého dňa tretieho mesiaca, ktorý nasleduje po uložení posledného príslušného oznámenia,

               —

               dodatkový protokol k Dohode medzi Európskym hospodárskym spoločenstvom a Nórskym kráľovstvom a príloha k nemu od prvého dňa tretieho mesiaca, ktorý nasleduje po uložení posledného príslušného oznámenia.

         Článok 4
   Toto rozhodnutie nadobúda účinnosť dňom jeho prijatia.

      V Bruseli 26. júla 2010

            Za Radu

            predseda

         S. VANACKERE

      (1)  Ú. v. EÚ L 130, 29.4.2004, s. 14.

      (2)  Ú. v. EÚ L 221, 25.8.2007, s. 18.

      (3)  Ú. v. EÚ L 130, 29.4.2004, s. 81.

      (4)  Ú. v. EÚ L 221, 25.8.2007, s. 46.

      (5)  Ú. v. EÚ L 221, 25.8.2007, s. 52.

      (6)  Ú. v. EÚ L 130, 29.4.2004, s. 85.

      (7)  Ú. v. EÚ L 130, 29.4.2004, s. 89.

      (8)  Ú. v. EÚ L 221, 25.8.2007, s. 58.

      (9)  Ú. v. EÚ L 221, 25.8.2007, s. 62.
    ---documentbreak---

               9.11.2010

               SK

               Úradný vestník Európskej únie

               L 291/4

         DOHODA
   medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014
   EURÓPSKA ÚNIA,
   ISLAND,
   LICHTENŠTAJNSKÉ KNIEŽATSTVO,
   NÓRSKE KRÁĽOVSTVO,
   KEĎŽE sa zmluvné strany Dohody o Európskom hospodárskom priestore (ďalej len „Dohoda o EHP“) zhodli na tom, že je potrebné zmierniť hospodárske a sociálne rozdiely medzi ich regiónmi na účely podpory pretrvávajúceho a vyrovnaného posilňovania vzájomných obchodných a hospodárskych vzťahov,
   KEĎŽE na to, aby prispeli k tomuto zámeru, štáty EZVO ustanovili finančný mechanizmus v kontexte Európskeho hospodárskeho priestoru,
   KEĎŽE ustanovenia, ktorými sa riadi finančný mechanizmus EHP na obdobie rokov 2004 – 2009, boli stanovené v protokole 38a a v dodatku k protokolu 38a k Dohode o EHP,
   KEĎŽE pretrváva potreba zmierniť hospodárske a sociálne rozdiely v rámci Európskeho hospodárskeho priestoru, mal by sa na obdobie rokov 2009 – 2014 zriadiť nový mechanizmus pre finančné príspevky štátov EZVO, ktoré sú členmi EHP,
   SA ROZHODLI UZAVRIEŤ TÚTO DOHODU:
   Článok 1
   Text článku 117 Dohody o EHP sa nahrádza takto:

      „Ustanovenia, ktorými sa riadia finančné mechanizmy, sú stanovené v protokole 38, protokole 38a a v dodatku k protokolu 38a a v protokole 38b.“

   Článok 2
   Za protokol 38a k Dohode o EHP sa vkladá nový protokol 38b. Text protokolu 38b je ustanovený v prílohe k tejto dohode.
   Článok 3
   Zmluvné strany ratifikujú alebo schvália túto dohodu v súlade so svojimi príslušnými postupmi. Ratifikačné listiny alebo listiny o schválení budú uložené na Generálnom sekretariáte Rady Európskej únie.
   Dohoda nadobudne platnosť prvým dňom druhého mesiaca po dni, keď bola uložená posledná ratifikačná listina alebo listina o schválení.
   Do ukončenia postupov uvedených v odsekoch 1 a 2 sa táto dohoda predbežne vykonáva od prvého dňa prvého mesiaca, ktorý nasleduje po uložení posledného príslušného oznámenia.
   Článok 4
   Táto dohoda vypracovaná v jednom origináli v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom, islandskom a nórskom jazyku, pričom znenie vo všetkých z týchto jazykov je rovnako autentické, bude uložená na Generálnom sekretariáte Rady Európskej únie, ktorý poskytne overenú kópiu každej zmluvnej strane tejto dohody.

      Съставено в Брюксел на двадесет и осми юли две хиляди и десета година и деветнадесети август две хиляди и десета година.
      Hecho en Bruselas, el veintiocho de julio de dos mil diez y el diecinueve de agosto de dos mil diez.
      V Bruselu dne 28. července 2010 a 19. srpna 2010.
      Udfærdiget i Bruxelles, den 28. juli 2010 og den 19. august 2010.
      Geschehen zu Brüssel am 28. Juli 2010 und am 19. August 2010.
      Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
      Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
      Done at Brussels on the twenty-eighth day of July and on the nineteenth day of August in the year two thousand and ten.
      Fait à Bruxelles, le vingt-huit juillet deux mil dix et le dix-neuf août deux mil dix.
      Fatto a Bruxelles, addì ventotto luglio duemiladieci e diciannove agosto duemiladieci.
      Briselē, 2010. gada 28. jūlijā un 2010. gada 19. augustā
      Priimta Briuselyje 2010 m. liepos 28 d. ir 2010 m. rugpjūčio 19 d.
      Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
      Magħmul fi Brussell, it-28 ta’ Lulju 2010 u d-19 ta’ Awwissu 2010.
      Gedaan te Brussel, 28 juli 2010 en 19 augustus 2010.
      Sporządzono w Brukseli dnia 28 lipca 2010 r. i 19 sierpnia 2010 r.
      Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
      Întocmit la Bruxelles, 28 iulie 2010 și 19 august 2010.
      V Bruseli dvadsiateho ôsmeho júla dvetisícdesať a devätnásteho augusta dvetisícdesať.
      V Bruslju, 28. julija 2010 in 19. avgusta 2010.
      Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
      Som skedde i Bryssel den tjugoåttonde juli tjugohundratio och den nittonde augusti tjugohundratio.
      Gert í Brussel, 28. júlí 2010 og 19. ágúst 2010.
      Utferdiget i Brussel, den 28. juli 2010 og den 19. august 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         Für das Fürstentum Liechtenstein

         For Konveriket Norge

   PRÍLOHA

      PROTOKOL 38 B

      O FINANČNOM MECHANIZME EHP (2009 – 2014)

   Článok 1
   Island, Lichtenštajnsko a Nórsko (ďalej len „štáty EZVO“) prispejú k zníženiu hospodárskych a sociálnych rozdielov v Európskom hospodárskom priestore a k posilneniu ich vzťahov s prijímajúcimi štátmi prostredníctvom finančnej pomoci v prioritných oblastiach uvedených v článku 3.
   Článok 2
   Celkový objem finančnej pomoci podľa článku 1 bude 988,5 milióna EUR, ktoré budú vyčleňované na projekty v ročných tranžiach v objeme 197,7 milióna EUR počas obdobia od 1. mája 2009 do 30. apríla 2014 vrátane.
   Článok 3
   1.   Finančná pomoc bude dostupná pre tieto prioritné oblasti:

               a)

               ochrana životného prostredia a riadenie prírodných zdrojov;

               b)

               zmena klímy a obnoviteľná energia;

               c)

               občianska spoločnosť;

               d)

               ľudský a sociálny rozvoj;

               e)

               ochrana kultúrneho dedičstva.

         2.   Akademický výskum môže byť oprávnený na poskytnutie financovania v prípade, že sa zameriava na jednu oblasť alebo viac prioritných oblastí.
   3.   Orientačný plán prideľovania pre každý prijímajúci štát je aspoň 30 % pre prioritnú oblasť a) a b) spolu a 10 % pre prioritnú oblasť c). Prioritné oblasti budú v súlade s postupom uvedeným v článku 8 ods. 2 flexibilne vybrané, koncentrované a upravené podľa rôznych potrieb v každom prijímajúcom štáte so zreteľom na veľkosť štátu a výšku finančných príspevkov.
   Článok 4
   1.   Finančný príspevok zo štátov EZVO nepresiahne 85 percent nákladov programu. V osobitných prípadoch to môže byť až do výšky 100 percent nákladov programu.
   2.   Je potrebné dodržať pravidlá uplatniteľné na štátnu pomoc.
   3.   Európska komisia bude monitorovať všetky programy a akúkoľvek zásadnú zmenu programu v súvislosti s ich zlučiteľnosťou s cieľmi Európskej únie.
   4.   Zodpovednosť štátov EZVO za projekty sa obmedzuje len na poskytovanie finančných prostriedkov podľa schváleného plánu. Nebude niesť žiadnu právnu zodpovednosť voči tretím stranám.
   Článok 5
   Finančné prostriedky budú prístupné pre tieto prijímajúce štáty: Bulharsko, Česká republika, Estónsko, Grécko, Španielsko, Cyprus, Lotyšsko, Litva, Maďarsko, Malta, Poľsko, Portugalsko, Rumunsko, Slovinsko a Slovensko.
   Suma 45,85 milióna EUR bude pridelená Španielsku v rámci prechodnej podpory na obdobie od 1. mája 2009 do 31. decembra 2013. Berúc do úvahy prechodné úpravy, zvyšok finančných prostriedkov bude k dispozícii podľa tohto rozdelenia:

               Finančné prostriedky
               (v miliónoch EUR)

               Bulharsko

               78,60

               Česká republika

               61,40

               Estónsko

               23,00

               Grécko

               63,40

               Cyprus

               3,85

               Lotyšsko

               34,55

               Litva

               38,40

               Maďarsko

               70,10

               Malta

               2,90

               Poľsko

               266,90

               Portugalsko

               57,95

               Rumunsko

               190,75

               Slovinsko

               12,50

               Slovensko

               38,35

         Článok 6
   Na účely prerozdelenia akýchkoľvek neviazaných dostupných finančných prostriedkov na najdôležitejšie projekty ktoréhokoľvek prijímajúceho štátu sa uskutoční preskúmanie, a to v novembri 2011 a opäť v novembri 2013.
   Článok 7
   1.   Finančné príspevky podľa tohto protokolu budú dôsledne koordinované s dvojstranným príspevkom z Nórska, ktorý je stanovený v nórskom finančnom mechanizme.
   2.   Štáty EZVO zabezpečia najmä to, aby postupy pri podávaní žiadostí a implementačné modality boli v zásade rovnaké pre obidva finančné mechanizmy uvedené v predchádzajúcom odseku.
   3.   V prípade potreby sa zohľadnia akékoľvek zásadné zmeny v kohéznych politikách Európskej únie.
   Článok 8
   Pri vykonávaní finančného mechanizmu sa budú uplatňovať tieto body:

               1.

               Vo všetkých fázach vykonávania sa bude uplatňovať najvyšší stupeň transparentnosti, povinnosť zodpovedať sa a efektívnosť nákladov, ako aj zásady dobrej správy vecí verejných, trvalo udržateľného rozvoja a rodovej rovnosti. Ciele finančného mechanizmu EHP sa budú uskutočňovať v rámci úzkej spolupráce medzi prijímajúcimi štátmi a štátmi EZVO.

               2.

               S cieľom zabezpečiť efektívne a cielené vykonávanie a so zreteľom na národné priority štáty EZVO uzatvoria s každým prijímajúcim štátom memorandum o porozumení, v ktorom sa ustanoví viacročný rámcový program a systém riadenia a kontroly.

               3.

               Po uzavretí memoranda o porozumení predloží prijímajúci štát návrhy programov. Štáty EZVO tieto návrhy posúdia a schvália a s prijímajúcimi štátmi pre každý program uzatvoria dohody o poskytnutí grantov. Úroveň detailnosti sa bude odvíjať od objemu finančných prostriedkov. V rámci programov možno vo výnimočných prípadoch špecifikovať projekty vrátane podmienok ich výberu, schválenia a kontroly v súlade s vykonávacími ustanoveniami, ako sa uvádza v odseku 8.
               Za vykonávanie dohodnutých programov budú zodpovedné prijímajúce štáty. Prijímajúce štáty vytvoria náležitý systém riadenia a kontroly na to, aby sa zabezpečilo riadne vykonávanie a riadenie.

               4.

               Na to, aby sa zabezpečilo čo najširšie zapojenie, sa bude uplatňovať partnerská spolupráca v procese prípravy, vykonávania a hodnotenia finančných príspevkov podľa toho, kde to bude vhodné. Partnerská spolupráca môže okrem iného zahŕňať miestne, regionálne a národné úrovne, ako aj súkromný sektor, občiansku spoločnosť a sociálnych partnerov v prijímajúcich štátoch a štátoch EZVO.

               5.

               Kontrolný systém pre riadenie finančného mechanizmu EHP zabezpečí dodržiavanie zásady riadneho finančného hospodárenia. Štáty EZVO môžu vykonávať kontroly podľa svojich vnútorných požiadaviek. Prijímajúce štáty poskytnú na tento účel všetku nevyhnutnú pomoc, informácie a dokumentáciu. V prípade nezrovnalostí môžu štáty EZVO pozastaviť financovanie a požadovať navrátenie finančných prostriedkov.

               6.

               Akýkoľvek projekt v rámci viacročného programového rámca v prijímajúcich štátoch sa môže realizovať v spolupráci právnych subjektov so sídlom v prijímajúcich štátoch a v štátoch EZVO v súlade s pravidlami uplatniteľnými na verejné obstarávanie.

               7.

               Náklady štátov EZVO na správu budú pokryté z celkovej sumy, ako sa uvádza v článku 2, a budú špecifikované v ustanoveniach o vykonávaní, ako sa uvádza v odseku 8.

               8.

               Štáty EZVO zriadia Výbor pre celkové riadenie finančného mechanizmu EHP. Ďalšie ustanovenia o vykonávaní finančného mechanizmu EHP stanovia štáty EZVO po konzultáciách s prijímajúcimi štátmi. Štáty EZVO sa vynasnažia pripraviť tieto ustanovenia pred podpísaním memoranda o porozumení.

         Článok 9
   Na konci päťročného obdobia a bez toho, aby boli dotknuté práva a povinnosti vyplývajúce z dohody, zmluvné strany v súlade s článkom 115 dohody preskúmajú potrebu zaoberať sa otázkou hospodárskych a sociálnych rozdielov v rámci Európskeho hospodárskeho priestoru.
 ---documentbreak--- NA ---documentbreak---

               9.11.2010

               SK

               Úradný vestník Európskej únie

               L 291/10

         DOHODA
   medzi Nórskym kráľovstvom a Európskou úniou o nórskom finančnom mechanizme na obdobie rokov 2009 – 2014
   Článok 1
   Nórske kráľovstvo sa zaväzuje prispievať počas obdobia piatich rokov na zníženie hospodárskych a sociálnych rozdielov v Európskom hospodárskom priestore a posilniť svoje vzťahy s prijímajúcimi štátmi prostredníctvom samostatného nórskeho finančného mechanizmu v prioritných oblastiach uvedených v článku 3.
   Článok 2
   Celkový objem finančnej pomoci podľa článku 1 bude 800 miliónov EUR, ktoré sa budú vyčleňovať na projekty v ročných tranžiach v objeme 160 miliónov EUR počas obdobia od 1. mája 2009 do 30. apríla 2014 vrátane.
   Článok 3
   Finančná pomoc bude dostupná pre tieto prioritné oblasti:

               a)

               zachytávanie a ukladanie uhlíka;

               b)

               ekologické inovácie priemyslu;

               c)

               výskum a veda;

               d)

               ľudský a sociálny rozvoj;

               e)

               spravodlivosť a vnútorné veci;

               f)

               podpora dôstojnej práce a tripartitného dialógu.

         Cieľom pri prideľovaní bude v prípade prioritnej oblasti a) aspoň 20 percent. Náležitá pozornosť sa bude venovať potrebám a veľkosti každého prijímajúceho štátu.
   Jedno percento z pridelených finančných prostriedkov jednotlivým prijímajúcim štátom sa vyčlení na financovanie podpory dôstojnej práce a tripartitného dialógu a bude ho spravovať právny subjekt určený Nórskym kráľovstvom v súlade s kľúčom rozdeľovania uvedeným v článku 5.
   Článok 4
   Finančný príspevok z Nórskeho kráľovstva nepresiahne 85 percent nákladov programu. V osobitných prípadoch to môže byť až do výšky 100 percent nákladov programu.
   Je potrebné dodržať pravidlá uplatniteľné na štátnu pomoc.
   Európska komisia bude monitorovať všetky programy a akúkoľvek zásadnú zmenu v súvislosti s ich zlučiteľnosťou s cieľmi Európskej únie.
   Zodpovednosť Nórskeho kráľovstva za projekty sa obmedzuje len na poskytovanie finančných prostriedkov podľa schváleného plánu. Nebude niesť žiadnu právnu zodpovednosť voči tretím stranám.
   Článok 5
   Finančné prostriedky budú prístupné pre tieto prijímajúce štáty: Bulharsko, Česká republika, Estónsko, Cyprus, Lotyšsko, Litva, Maďarsko, Malta, Poľsko, Rumunsko, Slovinsko a Slovensko v súlade s týmto rozdelením:

               Prijímajúci štát

               Finančné prostriedky (v miliónoch EUR)

               Bulharsko

               48,00

               Cyprus

               4,00

               Česká republika

               70,40

               Estónsko

               25,60

               Lotyšsko

               38,40

               Litva

               45,60

               Maďarsko

               83,20

               Malta

               1,60

               Poľsko

               311,20

               Rumunsko

               115,20

               Slovinsko

               14,40

               Slovensko

               42,40

         Článok 6
   Na účely prerozdelenia akýchkoľvek neviazaných dostupných finančných prostriedkov na prioritné projekty ktoréhokoľvek prijímajúceho štátu sa uskutoční preskúmanie, a to v novembri 2011 a opäť v novembri 2013.
   Článok 7
   Finančné príspevky podľa článku 1 budú dôsledne koordinované s príspevkami zo štátov EZVO, ktoré sú stanovené vo finančnom mechanizme EHP.
   Nórske kráľovstvo zabezpečí najmä to, aby postupy pri podávaní žiadostí a implementačné modality boli v zásade rovnaké pre obidva finančné mechanizmy uvedené v predchádzajúcom odseku.
   V prípade potreby sa zohľadnia akékoľvek zásadné zmeny v kohéznych politikách Európskej únie.
   Článok 8
   Pri vykonávaní nórskeho finančného mechanizmu sa budú uplatňovať tieto body:

               1.

               Vo všetkých fázach vykonávania sa bude uplatňovať najvyšší stupeň transparentnosti, povinnosť zodpovedať sa a efektívnosť nákladov, ako aj ciele a zásady dobrej správy vecí verejných, trvalo udržateľného rozvoja a rodovej rovnosti. Ciele nórskeho finančného mechanizmu sa budú uskutočňovať v rámci úzkej spolupráce medzi prijímajúcimi štátmi a Nórskym kráľovstvom.

               2.

               S cieľom zabezpečiť efektívne a cielené vykonávanie a so zreteľom na národné priority Nórske kráľovstvo uzatvorí s každým prijímajúcim štátom memorandum o porozumení, v ktorom sa ustanoví viacročný rámcový program a systém riadenia a kontroly.

               3.

               Po uzavretí memoranda o porozumení predložia prijímajúce štáty návrhy programov. Nórske kráľovstvo tieto návrhy posúdi a schváli a s prijímajúcimi štátmi pre každý program uzatvorí dohody o poskytnutí grantov. Úroveň detailnosti sa bude odvíjať od objemu finančných prostriedkov. V rámci programov možno vo výnimočných prípadoch špecifikovať projekty vrátane podmienok ich výberu, schválenia a kontroly v súlade s vykonávacími ustanoveniami, ako sa uvádza v odseku 8.
               Za vykonávanie dohodnutých programov budú zodpovedné prijímajúce štáty. Prijímajúce štáty vytvoria náležitý systém riadenia a kontroly na to, aby sa zabezpečilo riadne vykonávanie a riadenie. Prijímajúci štát a Nórske kráľovstvo sa za osobitných okolností môžu dohodnúť, že programy bude spravovať nimi vymenovaný právny subjekt.

               4.

               Na to, aby sa zabezpečilo čo najširšie zapojenie, sa bude uplatňovať partnerská spolupráca v procese prípravy, vykonávania a hodnotenia finančných príspevkov podľa toho, kde to bude vhodné. Partnerská spolupráca môže okrem iného zahŕňať miestne, regionálne a národné úrovne, rovnako ako aj súkromný sektor, občiansku spoločnosť a sociálnych partnerov v prijímajúcich štátoch a štátoch EZVO.

               5.

               Kontrolný systém pre riadenie finančného mechanizmu EHP zabezpečí dodržiavanie zásady riadneho finančného hospodárenia. Nórske kráľovstvo môže vykonávať kontroly podľa svojich vnútorných požiadaviek. Prijímajúce štáty poskytnú na tento účel všetku nevyhnutnú pomoc, informácie a dokumentáciu. V prípade nezrovnalostí môže Nórske kráľovstvo pozastaviť financovanie a požadovať navrátenie finančných prostriedkov.

               6.

               Akýkoľvek projekt v rámci viacročného programového rámca v prijímajúcich štátoch sa môže realizovať v spolupráci právnych subjektov so sídlom v prijímajúcich štátoch a v Nórskom kráľovstve a v súlade s pravidlami uplatniteľnými na verejné obstarávanie.

               7.

               Náklady Nórskeho kráľovstva na správu budú pokryté z celkovej sumy, ako sa uvádza v článku 2, a budú špecifikované v ustanoveniach o vykonávaní, ako sa uvádza v odseku 8.

               8.

               Nórske kráľovstvo alebo ním určený právny subjekt bude zodpovedný za celkové riadenie nórskeho finančného mechanizmu. Ďalšie ustanovenia o vykonávaní nórskeho finančného mechanizmu stanoví Nórske kráľovstvo po konzultáciách s prijímajúcimi štátmi. Nórske kráľovstvo sa vynasnaží pripraviť tieto ustanovenia pred podpísaním memoranda o porozumení.

         Článok 9
   Zmluvné strany ratifikujú alebo schvália túto dohodu v súlade so svojimi príslušnými postupmi. Ratifikačné listiny alebo listiny o schválení budú uložené na Generálnom sekretariáte Rady Európskej únie.
   Dohoda nadobudne platnosť prvým dňom druhého mesiaca po dni, keď bola uložená posledná ratifikačná listina alebo listina o schválení.
   Do ukončenia postupov uvedených v odsekoch 1 a 2 sa táto dohoda predbežne vykonáva od prvého dňa prvého mesiaca, ktorý nasleduje po uložení posledného príslušného oznámenia.
   Článok 10
   Táto dohoda vypracovaná v jednom origináli v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a nórskom jazyku, pričom znenie vo všetkých z týchto jazykov je rovnako autentické, bude uložená na Generálnom sekretariáte Rady Európskej únie, ktorý poskytne overenú kópiu každej zmluvnej strane tejto dohody.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, den 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Konveriket Norge

 ---documentbreak--- NA ---documentbreak--- NA ---documentbreak---

               9.11.2010

               SK

               Úradný vestník Európskej únie

               L 291/18

         DODATKOVÝ PROTOKOL
   k Dohode medzi Európskym hospodárskym spoločenstvom a Nórskym kráľovstvom
   EURÓPSKA ÚNIA
   a
   NÓRSKE KRÁĽOVSTVO,
   SO ZRETEĽOM na Dohodu medzi Európskym hospodárskym spoločenstvom a Nórskym kráľovstvom podpísanú 14. mája 1973 a na existujúce dohody pre obchod s rybami a produktmi rybného hospodárstva medzi Nórskom a Európskou úniou,
   ZO ZRETEĽOM na dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, a najmä na jeho článok 2,
   SO ZRETEĽOM na dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Bulharskej republiky a Rumunska k Európskej únii, a najmä na jeho článok 2,
   SA ROZHODLI UZAVRIEŤ TENTO PROTOKOL:
   Článok 1
   V tomto protokole a jeho prílohe sa stanovujú osobitné ustanovenia uplatniteľné na dovoz určitých rýb a produktov rybného hospodárstva pochádzajúcich z Nórska do Európskej únie.
   Ročné colné kvóty oslobodené od cla sú uvedené v prílohe k tomuto protokolu. Tieto colné kvóty sa vzťahujú na obdobie od 1. mája 2009 do 30. apríla 2014. Uplatňované kvóty budú prehodnotené pred koncom tohto obdobia, a to pri zohľadnení všetkých relevantných záujmov.
   Článok 2
   Colné kvóty, ktoré mali byť otvorené v prípade Nórska od 1. mája 2009 až do vykonania tohto protokolu, sa rozdelia na rovnaké časti a pridelia každoročne počas zvyšného obdobia uplatňovania tohto protokolu.
   Článok 3
   Nórsko podnikne nevyhnutné kroky, aby bola zabezpečená kontinuita úpravy stanovenej v kráľovskom dekréte z 21. apríla 2006, ktorým sa povoľuje voľná preprava rýb a produktov rybného hospodárstva vyložených v Nórsku z plavidiel pod vlajkou členského štátu Európskej únie. Táto úprava sa použije na obdobie uvedené v článku 1 hneď po uplatnení ročných colných kvót.
   Článok 4
   Pravidlá pôvodu uplatniteľné na colné kvóty uvedené v prílohe k tomuto protokolu budú tie, ktoré sa uvádzajú v protokole 3 k Dohode medzi Európskym hospodárskym spoločenstvom a Nórskym kráľovstvom podpísanej 14. mája 1973.
   Článok 5
   Zmluvné strany ratifikujú alebo schvália tento protokol v súlade so svojimi príslušnými postupmi. Ratifikačné listiny alebo listiny o schválení budú uložené na Generálnom sekretariáte Rady Európskej únie.
   Dohoda nadobudne platnosť prvým dňom druhého mesiaca po dni, keď bola uložená posledná ratifikačná listina alebo listina o schválení.
   Do ukončenia postupov uvedených v odsekoch 1 a 2 sa tento protokol predbežne vykonáva od prvého dňa tretieho mesiaca, ktorý nasleduje po uložení posledného príslušného oznámenia.
   Článok 6
   Tento protokol vypracovaný v jednom origináli v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a nórskom jazyku, pričom znenie vo všetkých z týchto jazykov je rovnako autentické, bude uložený na Generálnom sekretariáte Rady Európskej únie, ktorá vystaví overenú kópiu pre každú z vlád zmluvných strán.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels, on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje, 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010.
      Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Kongeriket Norge

   PRÍLOHA

      OSOBITNÉ USTANOVENIA UVEDENÉ V ČLÁNKU 1 PROTOKOLU

   Okrem súčasných colných kvót oslobodených od cla Európska únia otvára tieto ročné colné kvóty oslobodené od cla na tovar pochádzajúci z Nórska:

               Kód KN

               Opis tovaru

               Objem ročnej (1.5. – 30.4.) colnej kvóty v čistej hmotnosti, ak nie je uvedené inak

               0303 29 00

               Iné mrazené lososovité ryby

               2 000 ton

               0303 51 00

               Slede druhov Clupea harengus a Clupea pallasii, mrazené, bez pečene, ikier a mliečia (1)

               45 800 ton

               0303 74 30

               Makrela druhov Scomber scombrus a Scomber japonicus, mrazené, celé, bez pečene, ikier a mliečia (2)

               39 800 ton

               0303 79 98

               Ostatné ryby, mrazené, bez pečene, ikier a mliečia

               2 200 ton

               0304 29 75
               ex03049923

               Mrazené filé sleďov druhov Clupea harengus a Clupea pallasii

               Mrazené priečne rezy zo sleďov druhov Clupea harengus a Clupea pallasii (motýle) (3)

               67 600 ton

               ex16052010
               ex16052091
               ex16052099

               Krevety a garnáty, lúpané a mrazené, upravené alebo konzervované

               7 000 ton

               ex16041291
               ex16041299

               Slede, korenené a/alebo naložené v octe, v slanom náleve (4)

               3 000 ton čistej suchej hmotnosti

      (1)  Zvýhodnenie v rámci colnej kvóty sa neudeľuje na tovar deklarovaný na prepustenie do voľného obehu v období od 15. februára do 15. júna.

      (2)  Zvýhodnenie v rámci colnej kvóty sa neudeľuje na tovar deklarovaný na prepustenie do voľného obehu v období od 15. februára do 15. júna.

      (3)  Zvýhodnenie v rámci colnej kvóty sa neudeľuje na tovar s kódom KN 0304 99 23 deklarovaný na prepustenie do voľného obehu v období od 15. februára do 15. júna.

      (4)  Táto colná kvóta sa zvýši na 4 000 ton čistej suchej hmotnosti v období od 1. mája 2010 do 30. apríla 2011, na 5 000 ton čistej suchej hmotnosti v období od 1. mája 2011 do 30. apríla 2012 a na 6 000 ton čistej suchej hmotnosti v období od 1. mája do 30. apríla v každom nasledujúcom dvanásťmesačnom období.
 ---documentbreak--- NA ---documentbreak--- NA ---documentbreak--- NA ---documentbreak---

               9.11.2010

               SK

               Úradný vestník Európskej únie

               L 291/14

         DODATKOVÝ PROTOKOL
   k Dohode medzi Európskym hospodárskym spoločenstvom a Islandskou republikou
   EURÓPSKA ÚNIA
   a
   ISLAND,
   SO ZRETEĽOM na Dohodu medzi Európskym hospodárskym spoločenstvom a Islandskou republikou podpísanou 22. júla 1972 a na existujúce dohody pre obchod s rybami a produktmi rybného hospodárstva medzi Islandom a Spoločenstvom,
   SO ZRETEĽOM na dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, a najmä na jeho článok 2,
   SO ZRETEĽOM na dodatkový protokol k Dohode medzi Európskym hospodárskym spoločenstvom a Islandom v dôsledku pristúpenia Bulharskej republiky a Rumunska k Európskej únii, a najmä na jeho článok 2,
   SA ROZHODLI UZAVRIEŤ TENTO PROTOKOL:
   Článok 1
   V tomto protokole a jeho prílohe sa stanovujú osobitné ustanovenia uplatniteľné na dovoz určitých rýb a produktov rybného hospodárstva pochádzajúcich z Islandu do Európskej únie. Ročné colné kvóty oslobodené od cla sú uvedené v prílohe k tomuto protokolu.
   Tieto colné kvóty sa vzťahujú na obdobie od 1. mája 2009 do 30. apríla 2014. Uplatňované kvóty budú prehodnotené pred koncom tohto obdobia, a to pri zohľadnení všetkých relevantných záujmov.
   Článok 2
   Objemy colných kvót oslobodených od cla na prvých 12 mesiacov v období od 1. mája 2009 do 30. apríla 2010 budú prenesené do obdobia od 1. mája 2010 do 30. apríla 2011.
   V prípade, že sa objemy colných kvót za stanovené obdobie pre colné kvóty od 1. mája 2010 do 30. apríla 2011 úplne nevyčerpajú, zostávajúci objem sa prenáša do colnej kvóty na obdobie od 1. mája 2011 do 30. apríla 2012. Na tento účel sa čerpania colnej kvóty na obdobie od 1. mája 2010 do 30. apríla 2011 ukončia druhý pracovný deň v Komisii nasledujúci po 1. septembri 2011. Nasledujúci pracovný deň sa nevyčerpaný zostatok tejto colnej kvóty sprístupní v rámci zodpovedajúcej colnej kvóty uplatniteľnej na obdobie od 1. mája 2011 do 30. apríla 2012. Od toho dňa nebude možné spätne čerpať ani vrátiť kvótu uplatniteľnú na obdobie od 1. mája 2010 do 30. apríla 2011.
   Článok 3
   Zmluvné strany ratifikujú alebo schvália tento protokol v súlade so svojimi príslušnými postupmi. Ratifikačné listiny alebo listiny o schválení budú uložené na Generálnom sekretariáte Rady Európskej únie.
   Dohoda nadobudne platnosť prvým dňom druhého mesiaca po dni, keď bola uložená posledná ratifikačná listina alebo listina o schválení.
   Do ukončenia postupov uvedených v odsekoch 1 a 2 sa tento protokol predbežne vykonáva od prvého dňa tretieho mesiaca, ktorý nasleduje po uložení posledného príslušného oznámenia.
   Článok 4
   Tento protokol vypracovaný v jednom origináli v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a islandskom jazyku, pričom znenie vo všetkých z týchto jazykov je rovnako autentické, bude uložený na Generálnom sekretariáte Rady Európskej únie, ktorý poskytne overenú kópiu každej zmluvnej strane tohto protokolu.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      'Εγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Gert i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

   PRÍLOHA

      OSOBITNÉ USTANOVENIA UVEDENÉ V ČLÁNKU 1 PROTOKOLU

   Únia otvára tieto ročné colné kvóty oslobodené od cla na tovar pochádzajúci z Islandu navyše k dosiaľ existujúcim colným kvótam:

               Kód KN

               Opis tovaru

               Objem ročnej (1.5. – 30.4.) colnej kvóty v čistej hmotnosti, ak nie je uvedené inak

               0303 51 00

               Slede druhov Clupea harengus a Clupea pallasii, mrazené, bez pečene, ikier a mliečia (1)

               950 ton

               0306 19 30

               Mrazené nórske homáre (Nephrops norvegicus)

               520 ton

               0304 19 35

               Filé z ostriežikov (Sebastes spp.), čerstvé alebo chladené

               750 ton

      (1)  Zvýhodnenie v rámci colnej kvóty sa neudeľuje na tovar deklarovaný na prepustenie do voľného obehu v období od 15. februára do 15. júna.


title: Rozhodnutie Rady (EÚ) 2016/1325 z 28. júla 2016, ktorým sa vymenúvajú traja členovia a štyria náhradníci Výboru regiónov navrhnutí Írskom

text:
               3.8.2016

               SK

               Úradný vestník Európskej únie

               L 209/12

         ROZHODNUTIE RADY (EÚ) 2016/1325
   z 28. júla 2016,
   ktorým sa vymenúvajú traja členovia a štyria náhradníci Výboru regiónov navrhnutí Írskom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh írskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Marie BYRNOVEJ, pána Neala RICHMONDA a pani Rose CONWAYOVEJ WALSHOVEJ sa uvoľnili tri miesta členov Výboru regiónov.

               (3)

               V dôsledku skončenia funkčného obdobia pani Fiony O'LOUGHLINOVEJ a pána Mauricea QUINLIVANA sa uvoľnili dve miesta náhradníkov Výboru regiónov.

               (4)

               V dôsledku vymenovania pani Deirdre FORDOVEJ a pána Michaela MURPHYHO za členov Výboru regiónov sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           pán Michael MURPHY, Councillor, Tipperary County Council,

                           —

                           pani Deirdre FORDE, Councillor, Cork County Council,

                           —

                           pán Gerry MURRAY, Councillor, Mayo County Council,

                     a

               b)

               za náhradníkov:

                           —

                           pán Barry WARD, Councillor, Dún Laoighaire/Rathdown County Council,

                           —

                           pani Irene WINTERS, Councillor, Wicklow County Council,

                           —

                           pán Eamon DOOLEY, Councillor, Offaly County Council,

                           —

                           pani Dianne NOLAN, Councillor, Kerry County Council.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 28. júla 2016

            Za Radu

            predseda

         M. LAJČÁK

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2017/1336 z 11. júla 2017, ktorým sa vymenúvajú dvaja členovia a jeden náhradník Výboru regiónov navrhnutí Nemeckou spolkovou republikou

text:
               18.7.2017

               SK

               Úradný vestník Európskej únie

               L 185/47

         ROZHODNUTIE RADY (EÚ) 2017/1336
   z 11. júla 2017,
   ktorým sa vymenúvajú dvaja členovia a jeden náhradník Výboru regiónov navrhnutí Nemeckou spolkovou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Uty-Marie KUDEROVEJ a pána Detlefa MÜLLERA sa uvoľnili dve miesta členov Výboru regiónov.

               (3)

               V dôsledku skončenia funkčného obdobia pána Andresa TEXTERA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           Katy HOFFMEISTER, Justizministerin des Landes Mecklenburg-Vorpommern,

                           —

                           Tilo GUNDLACK, Mitglied des Landtages Mecklenburg-Vorpommern,

                     a

               b)

               za náhradníka:

                           —

                           Jochen SCHULTE, Mitglied des Landtages Mecklenburg-Vorpommern.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 11. júla 2017

            Za Radu

            predseda

         T. TÕNISTE

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2009/69/ES: Rozhodnutie Rady z  18. decembra 2008 , ktorým sa vymenúvajú členovia výboru ustanoveného v článku 3 ods. 3 prílohy I k Protokolu o štatúte Súdneho dvora

text:
               28.1.2009

               SK

               Úradný vestník Európskej únie

               L 24/11

      ROZHODNUTIE RADY

   z 18. decembra 2008,
   ktorým sa vymenúvajú členovia výboru ustanoveného v článku 3 ods. 3 prílohy I k Protokolu o štatúte Súdneho dvora
   (2009/69/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Zmluvu o založení Európskeho spoločenstva pre atómovú energiu,
   so zreteľom na Protokol o štatúte Súdneho dvora zmenený a doplnený rozhodnutím Rady 2004/752/ES, Euratom z 2. novembra 2004, ktorým sa zriaďuje Súd pre verejnú službu Európskej únie (1), a najmä na jeho prílohu I článok 3 ods. 3,
   so zreteľom na rozhodnutie Rady 2005/49/ES, Euratom z 18. januára 2005 o pravidlách upravujúcich činnosť výboru uvedeného v článku 3 ods. 3 prílohy I k Protokolu o štatúte Súdneho dvora (2), a najmä na bod 3 jeho prílohy,
   so zreteľom na odporúčanie predsedu Súdneho dvora z 19. novembra 2008,
   keďže:

               (1)

               V článku 3 ods. 3 prílohy I k Protokolu o štatúte Súdneho dvora sa ustanovuje vytvorenie výboru pozostávajúceho zo siedmich osobností vybratých spomedzi bývalých členov Súdneho dvora a Súdu prvého stupňa a právnikov, ktorí sú uznávanými odborníkmi. Podľa uvedeného odseku členov tohto výboru vymenúva Rada, ktorá rozhoduje kvalifikovanou väčšinou na základe odporúčania predsedu Súdneho dvora.

               (2)

               Okrem toho sa v bode 3 prílohy k rozhodnutiu 2005/49/ES, Euratom ustanovuje, že Rada vymenúva predsedu uvedeného výboru.

               (3)

               Tieto ustanovenia by sa mali uplatňovať,

         ROZHODLA TAKTO:
   Článok 1
   Za členov výboru uvedeného v článku 3 ods. 3 prílohy I k Protokolu o štatúte Súdneho dvora sa na obdobie štyroch rokov od 10. novembra 2008 vymenúvajú:

               pán Günter HIRSCH, predseda

               pán Rafael GARCÍA-VALDECASAS Y FERNÁNDEZ

               pani Csilla KOLLONAY LEHOCZKY

               pani Fidelma O'KELLY MACKEN

               pán Romain SCHINTGEN

               pani Kateřina ŠIMÁČKOVÁ

               pán Georges VANDERSANDEN.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 18. decembra 2008

            Za Radu

            predseda

         M. BARNIER

      (1)  Ú. v. EÚ L 333, 9.11.2004, s. 7.

      (2)  Ú. v. EÚ L 21, 25.1.2005, s. 13.


title: Rozhodnutie Európskej centrálnej banky (EÚ) 2016/1717 z 21. septembra 2016, ktorým sa mení rozhodnutie ECB/2004/2, ktorým sa prijíma rokovací poriadok Európskej centrálnej banky (ECB/2016/27)

text:
               24.9.2016

               SK

               Úradný vestník Európskej únie

               L 258/17

         ROZHODNUTIE EURÓPSKEJ CENTRÁLNEJ BANKY (EÚ) 2016/1717
   z 21. septembra 2016,
   ktorým sa mení rozhodnutie ECB/2004/2, ktorým sa prijíma rokovací poriadok Európskej centrálnej banky (ECB/2016/27)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.3,
   keďže:

               (1)

               Právne nástroje určené národným centrálnym bankám a príslušným vnútroštátnym orgánom, akými sú usmernenia a pokyny Európskej centrálnej banky (ECB), je potrebné riadne oznámiť tým, ktorým sú určené. V súčasnosti je bežne prijateľným postupom pre oznámenia medzi ECB na jednej strane a národnými centrálnymi bankami alebo príslušnými vnútroštátnymi orgánmi na druhej strane používanie elektronických prostriedkov vrátane E-mailov. Naopak, telex predstavuje vzhľadom na technologický vývoj zastaralý prostriedok komunikácie.

               (2)

               Za posledné dva roky prijala ECB množstvo rozhodnutí, ktoré boli učené dohliadaným subjektom alebo subjektom, ktoré požiadali o povolenie na začatie činnosti úverovej inštitúcie. ECB rovnako priala rozhodnutia, ktorými uložila sankcie tretím osobám. Hoci to primárne právne predpisy nevyžadujú, rokovací poriadok ECB v súčasnosti vyžaduje, aby takéto druhy rozhodnutí ECB s adresátmi podpisoval prezident ECB.

               (3)

               V budúcnosti by mali byť rozhodnutia ECB, ktoré sú určené dohliadaným subjektom alebo subjektom, ktoré požiadali o povolenie na začatie činnosti úverovej inštitúcie, ako aj rozhodnutia, ktorými sa ukladajú sankcie tretím osobám, podpisované tajomníkom Rady guvernérov za účelom osvedčenia ich súladu s rozhodnutím Rady guvernérov.

               (4)

               Vzhľadom na výrazné zvýšenie počtu rozhodnutí v oblasti dohľadu by s mala táto zmena prijať čo najskôr a nadobudnúť účinnosť v deň uverejnenia v Úradnom vestníku Európskej Únie.

               (5)

               Rozhodnutie ECB/2004/2 (1) by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmena rokovacieho poriadku Európskej centrálnej banky
   Rozhodnutie ECB/2004/2 sa mení takto:

               (1)

               Odsek 17.2. sa nahrádza takto:

                           „17.2.

                           Usmernenia ECB prijíma Rada guvernérov a následne sa oznamujú v jednom z úradných jazykov Únie a v mene Rady guvernérov ich podpisuje prezident. Uvádzajú sa v nich dôvody, na ktorých sú založené. Oznámenie národným centrálnym bankám sa môže uskutočniť elektronicky, prostredníctvom telefaxu alebo v papierovej forme. Všetky usmernenia ECB, ktoré sa majú úradne uverejniť, sa preložia do úradných jazykov Únie.“;

               (2)

               Odsek 17.4. sa nahrádza takto:

                           „17.4.

                           Rada guvernérov alebo Výkonná rada prijímajú rozhodnutia a odporúčania ECB v oblastiach svojej pôsobnosti a prezident ich podpisuje. Rozhodnutia ECB, ktorými sa ukladajú sankcie tretím osobám, podpisuje tajomník Rady guvernérov za účelom ich osvedčenia. V rozhodnutiach a odporúčaniach ECB sa uvádzajú dôvody, na ktorých sú rozhodnutia a odporúčania založené. Odporúčania pre sekundárne právne predpisy Únie na základe článku 41 štatútu prijíma Rada guvernérov.“.

               (3)

               Odsek 17.6. sa nahrádza takto:

                           „17.6.

                           Pokyny ECB prijíma Výkonná rada a následne sa oznamujú v jednom z úradných jazykov Únie a v mene Výkonnej rady ich podpisuje prezident alebo dvaja z členov Výkonnej rady. Oznámenie národným centrálnym bankám sa môže uskutočniť elektronicky, prostredníctvom telefaxu alebo v papierovej forme. Všetky pokyny ECB, ktoré sa majú úradne uverejniť, sa preložia do úradných jazykov Únie.“;

               (4)

               Odsek 17a.2. sa nahrádza takto:

                           „17a.2.

                           Usmernenia ECB týkajúce sa úloh v oblasti dohľadu podľa článku 4 ods. 3 a článku 6 ods. 5 písm. a) nariadenia (EÚ) č. 1024/2013 prijíma Rada guvernérov a následne sa oznamujú a v mene Rady guvernérov ich podpisuje prezident. Oznámenie príslušným vnútroštátnym orgánom sa môže uskutočniť elektronicky, prostredníctvom telefaxu alebo v papierovej forme.“;

               (5)

               Odsek 17a.3. sa nahrádza takto:

                           „17a.3.

                           Pokyny ECB týkajúce sa úloh v oblasti dohľadu podľa článku 6 ods. 3, článku 6 ods. 5 písm. a), článku 7 ods. 1 a 4, článku 9 ods. 1 a článku 30 ods. 5 nariadenia (EÚ) č. 1024/2013 prijíma Rada guvernérov a následne sa oznamujú a v mene Rady guvernérov ich podpisuje prezident. Uvádzajú sa v nich dôvody, na ktorých sú založené. Oznámenie vnútroštátnym orgánom príslušným pre dohľad nad úverovými inštitúciami sa môže uskutočniť elektronicky, prostredníctvom telefaxu alebo v papierovej forme.“;

               (6)

               Odsek 17a.4. sa nahrádza takto:

                           „17a.4.

                           Rozhodnutia ECB v súvislosti s dohliadanými subjektmi a subjektmi, ktoré požiadali o povolenie na začatie činnosti úverovej inštitúcie, prijíma Rada guvernérov a podpisuje ich tajomník Rady guvernérov za účelom ich osvedčenia. Následne sa oznamujú osobám, ktorým sú určené.“.

         Článok 2
   Nadobudnutie účinnosti
   Toto rozhodnutie nadobúda účinnosť v deň jeho uverejnenia v Úradnom vestníku Európskej únie.

      Vo Frankfurte nad Mohanom 21. septembra 2016

            Prezident ECB

         Mario DRAGHI

      (1)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky, (Ú. v. EÚ L 80, 18.3.2004, s. 33).


title: Rozhodnutie Rady (Euratom) 2015/224 z 10. februára 2015 , ktorým sa mení rozhodnutie 2007/198/Euratom, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody

text:
               13.2.2015

               SK

               Úradný vestník Európskej únie

               L 37/8

         ROZHODNUTIE RADY (EURATOM) 2015/224
   z 10. februára 2015,
   ktorým sa mení rozhodnutie 2007/198/Euratom, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 47 tretí odsek a článok 50,
   so zreteľom na návrh Európskej komisie,
   keďže:

               (1)

               Rozhodnutím Rady 2007/198/Euratom (1) sa zriadil Európsky spoločný podnik pre ITER a rozvoj energie jadrovej syntézy (ďalej len „spoločný podnik“), s cieľom sprístupniť príspevok Európskeho spoločenstva pre atómovú energiu (ďalej len „Euratom“) Medzinárodnej organizácii pre energiu jadrovej syntézy ITER a na činnosti v rámci širšej stratégie s Japonskom, ako aj na prípravu a koordináciu programu činností v súvislosti s prípravou výstavby demonštračného reaktora jadrovej syntézy a súvisiacich zariadení.

               (2)

               Rozhodnutie 2007/198/Euratom bolo zmenené rozhodnutím Rady 2013/791/Euratom (2), aby sa umožnilo financovanie činností realizovaných spoločným podnikom v období rokov 2014 – 2020.

               (3)

               Rada vo svojich záveroch z 12. júla 2010 týkajúcich sa oznámenia Komisie Súčasný stav projektu ITER a možný budúci vývoj požiadala Komisiu, aby preskúmala a sformulovala spôsob, akým by Komisia, členské štáty a spoločný podnik mali vykonávať svoje povinnosti a úlohy súvisiace s projektom ITER.

               (4)

               Podrobný zoznam činností bol uvedený v pracovnom dokumente útvarov Komisie Towards a robust management and governance of the ITER project (Pevnejšie riadenie a správa projektu ITER) vydanom 9. novembra 2010. Tieto činnosti sa majú vykonávať buď na medzinárodnej úrovni (realizovať ich má najmä organizácia ITER) alebo na európskej úrovni (najmä spoločný podnik).

               (5)

               Po pristúpení Chorvátska k Únii 1. júla 2013 je potrebné zmeniť stanovy spoločného podniku s cieľom udeliť Chorvátsku hlasovacie práva v správnej rade spoločného podniku. S cieľom zlepšiť riadenie a správu spoločného podniku sú potrebné ďalšie zmeny týchto stanov. S cieľom zohľadniť zmeny Zmluvy o založení Európskeho spoločenstva pre atómovú energiu zavedené Lisabonskou zmluvou je takisto nevyhnutné aktualizovať odkaz na ustanovenia o Súdnom dvore Európskej únie.

               (6)

               Správna rada spoločného podniku schválila zmeny rozhodnutia 2007/198/Euratom, ktoré navrhla Komisia, v súlade so stanovami spoločného podniku.

               (7)

               Mal by sa zriadiť výbor pre správu a riadenie s cieľom vypracovávať stanoviská a odporúčania na prijímanie kľúčových dokumentov správnou radou. Uvedený výbor by mal na žiadosť riaditeľa alebo správnej rady poskytnúť aj poradenstvo alebo odporúčania týkajúce sa osobitných administratívnych a finančných záležitostí. Správna rada by mala mať právomoc delegovať úlohy uvedenému výboru. Každý člen spoločného podniku by mal mať právo vymenovať zástupcu, ktorý bude v uvedenom výbore.

               (8)

               Mal by sa zriadiť výbor pre verejné obstarávanie a zákazky s cieľom vypracovávať odporúčania riaditeľovi spoločného podniku pri zadávaní zákaziek, grantov a súvisiacich záležitostiach. Členovia uvedeného výboru by mali byť menovaní osobne správnou radou.

               (9)

               Malo by sa zriadiť predsedníctvo s cieľom pomáhať správnej rade pri príprave jej rozhodnutí. Správna rada by mala mať právomoc delegovať úlohy tomuto predsedníctvu. Členmi predsedníctva by mali byť predseda správnej rady, predsedovia výborov správnej rady, zástupca Euratomu a zástupca hostiteľského štátu projektu ITER (Francúzsko). Správna rada by mala mať právo menovať do predsedníctva ďalšie osoby.

               (10)

               V súlade s článkom 17 Zmluvy o Európskej únii má Komisia zabezpečiť uplatňovanie zmlúv, ako aj opatrení prijatých inštitúciami na ich základe. Na zabezpečenie súladu rozhodnutí správnej rady s právom Spoločenstva by sa preto mali práva Komisie posilniť.

               (11)

               Na zabezpečenie stabilnej a dlhodobej podpory výskumu a vývoja pre spoločný podnik na základe poznatkov a know-how, ktoré vyvinul a v budúcnosti vyvinie európsky program jadrovej syntézy, je žiaduce konsolidovať určené organizácie v oblasti vedeckého a technologického výskumu jadrovej syntézy ako sieť.

               (12)

               Je potrebné zohľadniť príslušné ustanovenia nariadenia Európskeho parlamentu a Rady (EÚ, Euratom) č. 966/2012 (3) a delegovaného nariadenia Komisie (EÚ) č. 1268/2012 (4), najmä úlohu vnútorného audítora Komisie ako vnútorného audítora spoločného podniku.

               (13)

               Rozhodnutím 2007/198/Euratom sa zabezpečuje financovanie činností spoločného podniku na obdobie rokov 2014 – 2020. V článku 12 ods. 1 písm. a) stanov spoločného podniku sa ustanovuje príspevok Euratomu, ktorý sa poskytuje prostredníctvom programov Spoločenstva v oblasti výskumu a odbornej prípravy prijatých podľa článku 7 Zmluvy o založení Európskeho spoločenstva pre atómovú energiu. Článok 12 ods. 1 písm. a) by sa mal zmeniť, aby sa zohľadnila skutočnosť, že financovanie na obdobie rokov 2014 – 2020 už nebude dostupné z rámcového programu Euratomu.

               (14)

               Je taktiež vhodné aktualizovať rozhodnutie 2007/198/Euratom, pokiaľ ide o ustanovenia o ochrane finančných záujmov členov.

               (15)

               Rozhodnutie 2007/198/Euratom by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2007/198/Euratom sa mení takto:

               1.

               Článok 5 sa mení takto:

                           a)

                           Do odseku 1 sa dopĺňa táto veta:
                           „Spoločný podnik môže udeľovať granty a ceny v súlade s vlastnými rozpočtovými pravidlami.“

                           b)

                           Odsek 2 sa vypúšťa.

               2.

               Vkladá sa tento článok:
               „Článok 5aa
               Ochrana finančných záujmov členov
               Spoločný podnik zaistí adekvátnu ochranu finančných záujmov svojich členov prostredníctvom vykonávania alebo objednávania príslušných interných a externých kontrol.“

               3.

               Článok 9 ods. 3 nahrádza takto:
               „3.   Súdny dvor Európskej únie má za podmienok stanovených v článkoch 263 a 265 Zmluvy o fungovaní Európskej únie právomoc rozhodovať o žalobách podaných proti spoločnému podniku vrátane rozhodnutí jeho správnej rady.“

               4.

               Príloha sa mení v súlade s prílohou k tomuto rozhodnutiu.

         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej Únie.

      V Bruseli 10. februára 2015

            Za Radu

            predseda

         E. RINKĒVIČS

      (1)  Rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (Ú. v. EÚ L 90, 30.3.2007, s. 58).

      (2)  Rozhodnutie Rady 2013/791/Euratom z 13. decembra 2013, ktorým sa mení rozhodnutie 2007/198/Euratom, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (Ú. v. EÚ L 349, 21.12.2013, s. 100).

      (3)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (4)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

      PRÍLOHA
      Príloha k rozhodnutiu 2007/198/Euratom sa mení takto:

                  1.

                  Článok 5 sa mení takto:

                              a)

                              Názov sa nahrádza takto:
                              „Orgány a výbory“.

                              b)

                              Odsek 2 sa nahrádza takto:
                              „2.   Správnej rade pomáha výbor pre správu a riadenie a predsedníctvo v súlade s článkami 8a a 9a.“

                              c)

                              Vkladá sa tento odsek:
                              „2a.   Výbormi spoločného podniku sú výbor pre správu a riadenie, predsedníctvo, výbor pre verejné obstarávanie a zákazky a poradný panel pre technické záležitosti (ďalej len ‚výbory‘).“

                              d)

                              Odsek 3 sa nahrádza takto:
                              „3.   Riaditeľovi poskytuje poradenstvo výbor pre verejné obstarávanie a zákazky v súlade s článkom 8b.
                              4.   Správnej rade a riaditeľovi poskytuje poradenstvo poradný panel pre technické záležitosti v súlade s článkom 9.“

                  2.

                  Článok 6 sa mení takto:

                              a)

                              Odsek 3 sa mení takto:

                                          i)

                                          písmená b) a c) sa nahrádzajú takto:

                                                      „b)

                                                      zriaďuje pomocné orgány;

                                                      c)

                                                      vymenúva predsedov a členov výborov a všetkých pomocných orgánov zriadených podľa písm. b);“

                                          ii)

                                          v písmene d) sa slová „pracovné programy“ nahrádzajú slovami „pracovný program“;

                                          iii)

                                          písmeno e) sa nahrádza takto:

                                                      „e)

                                                      prijíma ročný rozpočet (vrátane osobitných častí súvisiacich s administratívnymi a personálnymi nákladmi) a poskytuje stanovisko k ročným účtovným výkazom;“

                                          iv)

                                          písmeno n) sa nahrádza takto:

                                                      „n)

                                                      schvaľuje uzatváranie dohôd alebo dohovorov o spolupráci s tretími krajinami a s inštitúciami, podnikmi alebo osobami z tretích krajín, alebo s medzinárodnými organizáciami s výnimkou mechanizmov obstarávania pre činnosti stanovené v článku 3 ods. 1 písm. b) až c) a článku 3 ods. 2 písm. a);“

                                          v)

                                          písmeno o) sa nahrádza takto:

                                                      „o)

                                                      hodnotí výročnú správu o činnosti týkajúcu sa pokroku spoločného podniku vzhľadom na jeho pracovný program a zdroje;“

                                          vi)

                                          písmeno q) sa vypúšťa.

                              b)

                              V odseku 6 sa tretí a štvrtý pododsek nahrádza takto:
                              „Komisia môže prijať stanovisko týkajúce sa zákonnosti rozhodnutia správnej rady do jedného mesiaca od postúpenia záležitosti Komisii; v opačnom prípade sa rozhodnutie správnej rady považuje za potvrdené.
                              Správna rada preskúma svoje rozhodnutie na základe stanoviska Komisie, aby zabezpečila súlad s právom Spoločenstva.“

                              c)

                              Odseky 9 a 10 sa nahrádzajú takto:
                              „9.   Pokiaľ sa v konkrétnych prípadoch nerozhodne inak, riaditeľ spoločného podniku a predsedovia výborov sa zúčastňujú na zasadnutiach správnej rady.
                              10.   Správna rada prijme svoj rokovací poriadok dvojtretinovou väčšinou všetkých hlasov. Správna rada schváli rokovací poriadok výborov dvojtretinovou väčšinou všetkých hlasov.“

                  3.

                  Článok 7 sa vypúšťa.

                  4.

                  Článok 8 ods. 4 sa mení takto:

                              a)

                              Prvý pododsek sa nahrádza takto:
                              „Riaditeľ plní pracovný program a riadi vykonávanie činností uvedených v článku 3. Správnej rade, výborom a iným pomocným orgánom poskytuje všetky informácie potrebné na vykonávanie ich funkcií.“

                              b)

                              V písmenách c) a i) sa slová „pracovné programy“ nahrádzajú slovami „pracovný program“.

                              c)

                              Písmená j) a k) sa nahrádzajú takto:

                                          „j)

                                          vypracúva všetky ďalšie správy, ktoré požaduje správna rada alebo výbory;

                                          k)

                                          pomáha správnej rade a výborom tým, že zabezpečí ich sekretariáty;“

                                    .

                  5.

                  Vkladajú sa tieto články:
                  „Článok 8a
                  Výbor pre správu a riadenie
                  1.   Na žiadosť riaditeľa alebo správnej rady poskytuje výbor pre správu a riadenie poradenstvo alebo odporúčania o osobitných otázkach, ktoré sa týkajú administratívneho a finančného plánovania spoločného podniku, a vykonáva všetky ďalšie úlohy, ktorými ho poverí správna rada.
                  2.   Výbor pre správu a riadenie najmä vypracováva stanoviská a odporúčania určené správnej rade v otázkach rozpočtu, ročných účtovných výkazov, projektového plánu, pracovného programu, plánu odhadovaných zdrojov, plánu stavu zamestnancov, plánu personálnej politiky a v ďalších súvisiacich záležitostiach.
                  3.   Správna rada vymenúva členov výboru pre správu a riadenie spomedzi zástupcov s príslušnými odbornými skúsenosťami v oblasti správy a riadenia, ktorých navrhnú členovia. Jedným členom tohto výboru je Euratom.
                  4.   Členovia výboru pre správu a riadenie vykonávajú svoje povinnosti vo všeobecnom záujme spoločného podniku.
                  5.   Výbor pre správu a riadenie prijme svoj rokovací poriadok na základe predchádzajúceho súhlasu správnej rady.
                  Článok 8b
                  Výbor pre verejné obstarávanie a zákazky
                  1.   Výbor pre verejné obstarávanie a zákazky predkladá riaditeľovi odporúčania o stratégiách týkajúcich sa verejného obstarávania a grantových činností, zadávania zákaziek a nadväzujúcich opatrení a ďalších súvisiacich záležitostí.
                  2.   Správna rada menuje členov výboru pre verejné obstarávanie a zákazky spomedzi osôb s príslušnými odbornými skúsenosťami v oblasti zákaziek a verejného obstarávania. Členovia správnej rady nesmú byť členmi výboru pre verejné obstarávanie a zákazky.
                  3.   Členovia výboru pre verejné obstarávanie a zákazky nie sú viazaní žiadnymi pokynmi. Svoje povinnosti vykonávajú nezávisle.
                  4.   Výbor pre verejné obstarávanie a zákazky prijme svoj rokovací poriadok na základe predchádzajúceho súhlasu správnej rady.“

                  6.

                  Článok 9 sa nahrádza takto:
                  „Článok 9
                  Poradný panel pre technické záležitosti
                  1.   Poradný panel pre technické záležitosti podľa potreby poskytuje správnej rade a riaditeľovi poradenstvo v otázkach prijímania a vykonávania projektového plánu a pracovného programu.
                  2.   Správna rada menuje členov poradného panelu pre technické záležitosti spomedzi osôb s príslušnými odbornými skúsenosťami vo vedeckých a technických záležitostiach týkajúcich sa jadrovej syntézy a súvisiacich činností.
                  3.   Členovia poradného panelu pre technické záležitosti nie sú viazaní žiadnymi pokynmi. Svoje povinnosti vykonávajú nezávisle vo všeobecnom záujme spoločného podniku.
                  4.   Poradný panel pre technické záležitosti prijme svoj rokovací poriadok na základe predchádzajúceho súhlasu správnej rady.“

                  7.

                  Vkladá sa tento článok:
                  „Článok 9a
                  Predsedníctvo
                  1.   Predsedníctvo pomáha správnej rade pri príprave jej rozhodnutí a vykonáva všetky ďalšie úlohy, ktorými ho správna rada poverí.
                  2.   Členmi predsedníctva sú predseda správnej rady, predsedovia výborov, zástupca Euratomu a zástupca hostiteľského štátu projektu ITER. Správna rada môže do predsedníctva vymenovať ďalších členov.
                  3.   Predsedom predsedníctva je predseda správnej rady.
                  4.   Členovia predsedníctva vykonávajú svoje povinnosti vo všeobecnom záujme spoločného podniku.
                  5.   Predsedníctvo prijme svoj rokovací poriadok na základe predchádzajúceho súhlasu správnej rady.“

                  8.

                  Článok 11 sa nahrádza takto:
                  „Článok 11
                  Pracovný program a plán odhadovaných zdrojov
                  Riaditeľ každý rok predkladá správnej rade projektový plán, plán odhadovaných zdrojov, ako aj podrobný ročný pracovný program a rozpočet.“

                  9.

                  V článku 12 ods. 1 sa písmeno a) nahrádza takto:

                              „a)

                              príspevok Euratomu sa poskytuje prostredníctvom programov Spoločenstva v oblasti výskumu a odbornej prípravy prijatých na základe článku 7 zmluvy alebo akýmkoľvek iným rozhodnutím prijatým Radou;“

                        .

                  10.

                  Článok 14 sa nahrádza takto:
                  „Článok 14
                  Výročná správa
                  Vo výročnej správe sa uvádza plnenie pracovného programu spoločným podnikom. Je v nej potrebné najmä sústrediť sa na činnosti, ktoré vykonáva spoločný podnik, a zhodnotiť výsledky z hľadiska stanovených cieľov a harmonogramu, riziká spojené s vykonávanými činnosťami, využívanie zdrojov a všeobecnú prevádzku spoločného podniku. Výročnú správu vypracúva riaditeľ, posudzuje ju správna rada a tá ju následne spolu so svojím posúdením zasiela členom, Európskemu parlamentu, Rade a Komisii.“

                  11.

                  V článku 15 ods. 1 druhom pododseku sa slová „15. júna“ nahrádzajú slovami „1. júna“.

                  12.

                  Vkladá sa tento článok:
                  „Článok 15a
                  Kontakty s určenými organizáciami v oblasti vedeckého a technologického výskumu jadrovej syntézy
                  1.   Na podporu svojich činností využije spoločný podnik poznatky a zariadenia vyvinuté príslušnými verejnými výskumnými organizáciami pôsobiacimi v oblasti výskumu a vývoja jadrovej syntézy.
                  2.   Správna rada vypracuje na návrh riaditeľa zoznam, ktorý sa zverejní a na ktorý budú zaradené príslušné organizácie určené členmi, ktoré môžu vykonávať činnosti v oblasti výskumu a vývoja na podporu úloh spoločného podniku, a to individuálne alebo v sietiach. Tieto činnosti sa môžu považovať za oprávnené na získanie finančnej podpory zo spoločného podniku.
                  3.   Vykonávacími opatreniami na uplatňovanie odsekov 1 a 2 tohto článku sa zabezpečí transparentnosť a súťaž medzi verejnými výskumnými organizáciami a tieto opatrenia sa stanovia v rozpočtových pravidlách a ich vykonávacích predpisoch uvedených v článku 13 a prílohe III.“

                  13.

                  V prílohe I k stanovám spoločného podniku sa pod riadok týkajúci sa Bulharska vkladá tento riadok:

                              „Chorvátsko

                              2“

                  14.

                  Príloha II k stanovám spoločného podniku sa mení takto:

                              a)

                              Bod 2 sa nahrádza takto:

                                          „2.

                                          Celková výška ročných členských príspevkov za rok n sa vypočíta na základe ročných zdrojov potrebných na správu spoločného podniku v danom roku, ktoré spolu s plánom odhadovaných zdrojov prijala správna rada.“

                              b)

                              V bode 4 sa vkladá toto písmeno:

                                          „c)

                                          Správna rada môže v prípade, že člen nezaplatí svoj príspevok do dátumu splatnosti, rozhodnúť o povinnosti zaplatiť úroky z omeškania.“

                  15.

                  Príloha III k stanovám spoločného podniku sa mení takto:

                              a)

                              Bod 3 sa nahrádza takto:

                                          „3.

                                          Spoločný podnik si zriadi oddelenie interného auditu.“

                              b)

                              Bod 5 sa mení takto:

                                          i)

                                          v písmene c) sa slová „pracovné programy“ nahrádzajú slovami „pracovný program“;

                                          ii)

                                          písmeno f) sa nahrádza takto:

                                                      „f)

                                                      pravidlá a postupy internej finančnej kontroly vrátane delegovaných právomocí;“

                                          iii)

                                          dopĺňa sa toto písmeno:

                                                      „k)

                                                      pravidlá týkajúce sa riadenia grantov.“

                                                ;

                                          iv)

                                          dopĺňa sa tento odsek:
                                          „Na účely písmena d) sa rozpočtové záväzky, ktoré sa vzťahujú na činnosti trvajúce viac než jeden rozpočtový rok, môžu rozdeliť na ročné splátky počas viacerých rokov;“.

                              c)

                              dopĺňa sa tento bod:

                                          „10.

                                          Spoločný podnik prijme ustanovenia a pravidlá pre vytvorenie siete s určenými organizáciami uvedenými v článku 15a stanov. Týmito pravidlami sa zabezpečí transparentnosť a súťaž medzi európskymi verejnými výskumnými organizáciami a spresnia najmä kritériá na zaradenie organizácie na zoznam príslušných organizácií určených členmi.“


title: Rozhodnutie Rady 2013/729/SZBP z  9. decembra 2013 , ktorým sa mení rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali)

text:
               11.12.2013

               SK

               Úradný vestník Európskej únie

               L 332/18

         ROZHODNUTIE RADY 2013/729/SZBP
   z 9. decembra 2013,
   ktorým sa mení rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 17. januára 2013 prijala rozhodnutie 2013/34/SZBP (1), ktorým ustanovila vojenskú misiu Európskej únie na podporu výcviku ozbrojených síl Mali (EUTM Mali).

               (2)

               Rada 18. februára 2013 prijala rozhodnutie 2013/87/SZBP (2) o začatí misie EUTM Mali.

               (3)

               Misia EUTM Mali by mala mať projektovú skupinu, ktorá by v záujme podpory jej cieľov mala riadiť príslušné projekty.

               (4)

               Rozhodnutie 2013/34/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V rozhodnutí 2013/34/SZBP sa dopĺňa tento článok:

      „Článok 3a
      Projektová skupina
      1.   EUTM Mali zahŕňa projektovú skupinu zameranú na určovanie a vykonávanie projektov. Misia podľa potreby koordinuje a uľahčuje projekty, ktoré na vlastnú zodpovednosť realizujú členské štáty a tretie štáty v oblastiach súvisiacich s mandátom misie a na podporu jej cieľov, a poskytuje v tejto súvislosti poradenstvo.
      2.   Veliteľ misie EÚ je s výhradou odseku 3 oprávnený použiť finančné príspevky členských štátov alebo tretích štátov na vykonávanie určených projektov, ktoré konzistentne dopĺňajú ostatné činnosti misie EUTM Mali. V takomto prípade uzavrie vedúci misie EÚ s uvedenými štátmi dohodu, ktorá sa vzťahuje najmä na osobitné postupy riešenia akýchkoľvek sťažností tretích strán týkajúcich sa škôd vzniknutých konaním veliteľa misie EÚ alebo opomenutím z jeho strany pri využívaní finančných prostriedkov poskytnutých týmito štátmi.
      Prispievajúce štáty nesmú v žiadnom prípade brať Úniu alebo VP na zodpovednosť za konanie veliteľa misie alebo opomenutie z jeho strany pri využívaní finančných prostriedkov poskytnutých uvedenými štátmi.
      3.   PBV odsúhlasuje prijatie finančného príspevku z tretích štátov na projektovú skupinu.“.

   Článok 2
   Toto rozhodnutie nadobúda účinnosť dňom jeho prijatia.

      V Bruseli 9. decembra 2013

            Za Radu

            predsedníčka

         A. PABEDINSKIENĖ

      (1)  Ú. v. EÚ L 14, 18.1.2013, s. 19.

      (2)  Rozhodnutie Rady 2013/87/SZBP z 18. februára 2013 o začatí vojenskej misie Európskej únie na podporu výcviku ozbrojených síl Mali (EUTM Mali) (Ú. v. EÚ L 46, 19.2.2013, s. 27).